Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 831/14/7701	Bardejov, 8.1.2015
EEČ : 2-54-3-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno d/ Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Bardejov
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
stíhanej za prečin krádeže podľa § 212 ods. 2 písm. d/ Tr. zákona na tom skutkovom základe, 
                                                                                                                     že 
dňa 28.10.2014 v čase o 13.30 hod. v katastrálnom území XXXXX v časti zvanej XXXXX, v lesnom dielci č. XXXXX, z pozemku XXXXX č. XXXXX vedeného na liste vlastníctva č. XXXXX ako lesný pozemok, bez povolenia odcudzila zo skládky dreva drevnú hmotu buk v množstve 0,05 m3, čím takto XXXXX spôsobila škodu vo výške 0,74 eur.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného príslušníka Obvodného oddelenia PZ v XXXXX sp.zn. XXXXX zo dňa 26.11.2014 bolo podľa § 199 ods. 1 Tr. poriadku začaté trestné stíhanie a súčasne podľa § 206 ods. 1 Tr. poriadku vznesené obvinenie XXXXX za prečin krádeže podľa § 212 ods. 2 písm. d/ Tr. zákona na tom skutkovom základe, že dňa 28.10.2014 v čase o 13.30 hod. v katastrálnom území XXXXX v časti zvanej XXXXX, v lesnom dielci č. XXXXX, z pozemku XXXXX č. XXXXX, vedeného na liste vlastníctva č. XXXXX ako lesný pozemok, bez povolenia odcudzila zo skládky dreva drevnú hmotu buk v množstve 0,05 m3, čím takto XXXXX spôsobila škodu vo výške 0,74 eur.

Po skončení skráteného vyšetrovania predložil dňa 22.12.2014 poverený príslušník Obvodného oddelenia PZ v XXXXX podľa § 209 ods. 1 Tr. poriadku Okresnej prokuratúre XXXXX vyšetrovací spis sp.zn. XXXXX na ďalšie konanie.

Preskúmaním na vec sa vzťahujúceho vyšetrovacieho spisu bolo zistené, že sú splnené podmienky na postup prokurátora podľa ustanovenia § 216 Tr. poriadku, pretože obvinená XXXXX sa vo svojej výpovedi konanej dňa 08.12.2014 na Obvodnom oddelení PZ v XXXXX pred povereným príslušníkom PZ k spáchaniu skutku kladenému jej za vinu uznesením sp.zn. XXXXX zo dňa 26.11.2014 priznala, popísala jeho spáchanie               a oľutovala svoj čin. Taktiež urobila vyhlásenie, že spáchala skutok, za ktorý je stíhaná a vyslovila súhlas s podmienečným zastavením trestného stíhania.

Obvinená XXXXX vo svojej výpovedi uviedla, že dňa 28.10.2014 v čase okolo 13.30 hod. sa vybrala do lesa na drevo na kúrenie a varenie. Z domu si zobrala aj konštrukciu kočiara, ktorú používa na prevoz dreva z lesa. Išla do lesa, ktorý volajú XXXXX. Najprv išla po hlavnej ceste a potom odbočila vpravo na lesnú cestu, ktorú používajú lesníci a je na nej kovová závora. Išla pešo asi pol hodiny a prišla na miesto, kde bol zrezaný les, odkiaľ  zbierala  drevo, ktoré tam ležalo a naložila si ho na kočiar. Drevo bolo bukové o dĺžke 1-1,5 m a priemere cca. 10 cm. Keď mala naložený plný kočiar, prišli policajti, ktorým odcudzené drevo vydala, pretože nemala žiadne písomné povolenie na zber dreva.

Zo zápisnice o výsluchu svedka XXXXX, splnomocneného zástupcu poškodeného - XXXXX je zrejmé, že pracuje ako XXXXX a má na starosti XXXXX. Dňa 28.10.2014 bol kontaktovaný políciou, že v katastrálnom území XXXXX, v časti zvanej XXXXX, došlo ku krádeži drevnej hmoty buk a na mieste bola prichytená XXXXX XXXXX, ktorá nemala vystavené povolenie na výrub a zber drevnej hmoty. Následne bolo zistené, že došlo k odcudzeniu drevnej hmoty buk v katastrálnom území XXXXX, v časti zvanej XXXXX, v lesnom dielci č. XXXXX na pozemku XXXXX č. XXXXX, vedenom na liste vlastníctva č. XXXXX ako lesný pozemok v množstve 0,05 m3, odcudzením ktorej bola XXXXX spôsobená škoda vo výške 0,74 eur, ktorú si nežiadajú uhradiť z dôvodu, že odcudzená drevná hmota im bola vrátená policajtmi dňa 29.10.2014.

	Z listinných dôkazov, a to potvrdenia o zaistení veci a záznamu o vrátení veci Obvodného oddelenia PZ v XXXXX je zrejmé, že obvinená XXXXX dňa 28.10.2014 vydala odcudzenú drevnú hmotu buk v množstve 0,10 priestorového metra (0,05 m3), ktorú dňa 29.10.2014 prevzal XXXXX.

Z charakteristík na obvinenú XXXXX a odpisu registra trestov vyplýva, že XXXXX viedla riadny život, doteraz nebola súdne trestaná a v evidencii priestupkov nemá záznam. V mieste trvalého bydliska je hodnotená všeobecne, spolu s manželom a tromi deťmi býva v rodinnom dome u svojich rodičov, nevlastní žiaden majetok a jej správanie nebolo riešené komisiou na ochranu verejného poriadku..

	V zmysle ustanovenia § 216 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak

a/ 	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a 	zrozumiteľne,
b/ 	nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
c/ 	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

Pri prečine krádeže podľa § 212 ods. 2 písm. d/ Tr. zákona je trestná sadzba trestu odňatia slobody až na dva roky.

Vzhľadom na to, že u obvinenej XXXXX boli splnené zákonné podmienky na postup podľa ustanovenia § 216 ods. 1 Tr. poriadku, bolo potrebné rozhodnúť tak, ako je uvedené vo výrokovej časti tohto uznesenia.

Obvinenej XXXXX bola v súlade s ustanovením § 216 ods. 2 Tr. poriadku určená skúšobná doba na 12 (dvanásť) mesiacov. Skúšobná doba začína plynúť právoplatnosťou tohto uznesenia. 

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. 

	Sťažnosť má odkladný účinok. (§ 185 a nasl. Tr. por.)

JUDr. Alena Džmurová
prokurátorka